open-index/open-wikipedia-markdown huggingface dataset:
மூர்த்தியம்பாள்புரம்

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, மூர்த்தியம்பாள்புரம் கிராமத்தின் மக்கள் தொகை 1377 ஆகும். இம்மக்கள் தொகையில் 657 ஆண்களும் 720 பெண்களும் இருந்தனர். மொத்தமாக 367 குடும்பங்கள் இங்கு வாழ்ந்தன.

## மேற்கோள்கள்


பகுப்பு:தஞ்சாவூர் மாவட்டத்திலுள்ள கிராமங்கள்
வெள்ளூர் ஊராட்சி (தஞ்சாவூர்)

**வெள்ளூர் ஊராட்சி** (*Vellur Gram Panchayat*) தமிழ்நாட்டின், தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2439 பேர் வசிக்கின்றனர். இவர்களில் பெண்கள் 1,271 பேரும், ஆண்கள் 1,168 பேரும் உள்ளனர். இந்த ஊராட்சியில் மொத்தம்  160 வீடுகள் உள்ளன.

## மேற்கோள்கள்


பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
தெலுங்கன் குடிக்காடு

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.

ஆர். வைத்திலிங்கம் என்ற அ.தி.மு.க சட்டமன்ற உறுப்பினர் பிறந்த ஊர். இவர் தற்போதைய அமைச்சரவையில் வீட்டுவசதித் துறை அமைச்சராகப் பணியாற்றுகிறார்.

## அரசியலும் ஆட்சியும்
இது தமிழ்நாடு சட்டமன்றத் தேர்தலுக்கு ஒரத்தநாடு சட்டமன்றத் தொகுதியில் சேர்க்கப்பட்டுள்ளது. பாராளுமன்றத் தேர்தலுக்கு தஞ்சாவூர் மக்களவைத் தொகுதிக்கு உட்படுத்தப்பட்டுள்ளது.

## போக்குவரத்து
இது தஞ்சாவூர் - பட்டுக்கோட்டை சாலையில் அமைந்துள்ளது. தஞ்சாவூருக்கும், பட்டுக்கோட்டைக்கும் செல்லும் பெரும்பாலான பேருந்துகள் நின்று செல்கின்றன. அரசுப் பேருந்துகளைக் காட்டிலும், தனியார் பேருந்துகளே அதிகம். ஒரத்தநாட்டுக்கும் பாப்பாநாட்டுக்கும் சிற்றுந்து இயக்கப்படுகிறது. பத்து நிமிட இடைவெளியில் தஞ்சாவூரில் இருந்து பட்டுக்கோட்டைக்கும், பட்டுக்கோட்டையில் இருந்து தஞ்சாவூருக்கும், இந்த வழியாக பேருந்துகள் செல்கின்றன. தஞ்சாவூர் மாவட்டத்துக்குள் உள்ள மற்ற ஊர்களுக்கும், சில வெளியூர்களுக்கும் செல்ல ஒரத்தநாட்டுக்கு செல்லலாம். தஞ்சாவூருக்கு சென்றால் பெரிய நகரங்களுக்கான பேருந்துகளில் செல்லலாம். தஞ்சாவூரில் ரயில் நிலையம் உள்ளது.

## தொழில்
உழவுத் தொழில் முதன்மையானது. தென்னை, வாழை, நெல், உளுந்து, எள்ளு, கடலை ஆகியவற்றைப் பயிரிடுகின்றனர்.

## பண்பாடு
இங்கு இடும்பன் கோயில் உள்ளது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பி. எஸ். வீரப்பா

**பி. எஸ். வீரப்பா** (9 அக்டோபர் 1911 - 9 நவம்பர் 1998) புகழ்பெற்ற தமிழ்த் திரைப்பட நடிகர் ஆவார்.  பெரும்பாலான படங்களில் வில்லனாக நடித்த இவர் திரைப்படத் தயாரிப்பாளராகவும் இருந்துள்ளார்.

## ஆரம்பகால வாழ்க்கை
1911-ஆம் ஆண்டு காங்கேயத்தில் பிறந்த வீரப்பா பொள்ளாச்சியில் உள்ள தனது தாத்தாவின் வீட்டில் வளர்ந்தார்.  படிப்பின் மீது ஆர்வம் கொண்டிருந்த போதிலும், அதிகப்படியான குடும்ப உறுப்பினர்களும், குறைந்த குடும்ப வருமானம்  இருந்த காரணத்தினாலும் பல சிறு வியாபாரம், தொழில்களில் ஈடுபட்டார்.  சென்னைக்கு வரும் முன்னர் கோயில் திருவிழாக்களில் நடைபெறும் நாடகங்களில் நடித்து வந்தார். சிவன்மலையில் அப்படி நடைபெற்ற ஒரு நாடகத்தில் இவரைப் பார்த்த கே. பி. சுந்தராம்பாளும் அவரது சகோதரரும், சென்னைக்கு வருமாறும், திரைப்படங்களில் நடிக்குமாறும் வலியுறுத்தினர்.  சென்னைக்கு வந்த பிறகு கே. பி. சுந்தராம்பாள் தன்னுடைய ஒரு சிபாரிசுக் கடிதத்துடன் இவரை இயக்குநர் எல்லீஸ் ஆர். டங்கனிடம் அனுப்பினார்.

## திரைப்பட வாழ்க்கை
பி. எஸ். வீரப்பாவின் உரத்த சத்தத்துடன் கூடிய பயங்கரச் சிரிப்பு அந்தக்காலத்துத் திரைப்பட இரசிகர்களிடையே மிகப் பிரபலம்.  கே. பி. சுந்தராம்பாள் முக்கிய வேடத்தில் நடித்த, டங்கனின் மணிமேகலை என்கிற திரைப்படத்தில் வீரப்பா அறிமுகமானார். தனது முத்திரைச் சிரிப்பான உரத்த *ஹா ஹா ஹா..* என்பதை சக்கரவர்த்தி திருமகள் திரைப்படத்தில் செய்தார். இந்தச் சிரிப்பிற்குக் கிடைத்த வரவேற்பின் காரணமாக அதன் பிறகு, இதை தனது பாணியாக எல்லா படங்களிலும் பயன்படுத்த ஆரம்பித்தார். எம். ஜி. ஆர், சிவாஜி கணேசன் போன்றோரிலிருந்து கமல்ஹாசன், ரஜினிகாந்த், விஜயகாந்த் போன்றோர் படங்கள் வரை நடித்துள்ளார்.

### நடித்த திரைப்படங்கள்
* ஸ்ரீ முருகன் (1946)
* இதய கீதம் (1950)
* மாப்பிள்ளை (1952)
* மதன மோகினி (1953)
* ஜெனோவா (1953)
* நாம் (1953)
* காவேரி (1955)
* அலிபாபாவும் நாற்பது திருடர்களும் (1956)
* மர்ம வீரன் (1956)
* மகாதேவி (1957)
* தங்கமலை ரகசியம் (1957)
* செங்கோட்டை சிங்கம் (1958)
* சிவகங்கை சீமை (1959)

## பி. எஸ். வீரப்பாவின் புகழ்பெற்ற நடிப்பு பாணிகள், முத்திரை வசனங்கள்
* எதிர் நாயகன்களுக்கு உரிய உரத்த *ஹா ஹா ஹா..* சிரிப்பு (சக்கரவர்த்தி திருமகள் திரைப்படத்திலிருந்து, கிட்டத் தட்ட எல்லா படங்களிலும்)
* *சபாஷ், சரியான போட்டி..* (வஞ்சிக்கோட்டை வாலிபன் திரைப்படத்தில்)
* *மணந்தால் மகாதேவி, இல்லையேல் மரண தேவி* (மகாதேவி திரைப்படத்தில்)

## உசாத்துணை
*The superstar villain, ராண்டார் கை, தி இந்து, ஆகத்து 2, 2014

## வெளி இணைப்புகள்
இணைய திரைப்பட தரவு தளத்தில்(imdb) பி. எஸ். வீரப்பா பற்றி (ஆங்கிலத்தில்)

பகுப்பு:1911 பிறப்புகள்
பகுப்பு:1998 இறப்புகள்
பகுப்பு:தமிழ் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பெருமகளூர்

**பெருமகளூர்** (ஆங்கிலம்:Perumagalur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், பேராவூரணி வட்டத்தில்  வங்காள விரிகுடா கடற்கரையில் இருக்கும் ஒரு பேரூராட்சி ஆகும்.

## அமைவிடம்
தஞ்சாவூரிலிருந்து 90 கி.மீ. தொலைவில் உள்ள பெருமகளூர் பேரூராட்சிக்கு அருகில் விளாங்குளம் 4 கி.மீ.; முத்துக்காடு 2 கி.மீ.; ரெட்டவயல் 4 கி.மீ.; அதானி 5 கி.மீ. தொலைவில் உள்ளது.

## பேரூராட்சியின் அமைப்பு
30 ச.கி.மீ. பரப்பும்,  15  வார்டுகளும் கொண்ட இப்பேரூராட்சி  பேராவூரணி (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 1536      வீடுகளும், 5604  மக்கள்தொகையும் கொண்டது.

## வெளி இணைப்புகள்
* பெருமகளூர் பேரூராட்சியின் தொடர்பு மையங்கள்

## ஆதாரங்கள்


பகுப்பு:தஞ்சாவூர் மாவட்டத்தில் உள்ள பேரூராட்சிகள்
தொடரிமக் குறிகை

எல்லாக் காலத்திலும், வரையறை இன்றி எந்த அளவையும் ஏற்று விளங்கக் கூடியது **தொடரிமக் குறிகை** (*Analog signal*) ஆகும். இயற்கையில் நாம் காணும் காட்சிகள் தொடரிமக் குறிகை வகையைச் சேர்ந்ததாகும். எடுத்துக்காட்டாக, ஓடும் நதியைக் காணும் போது, நீர், நின்று நின்று பாயாமல், சீராகத்தான் பாய்வதாகத் தெரிகிறது. அதே அந்த நதியை ஒவ்வொரு குறித்த இடைவேளையில் நிலைப்படம் பிடித்து (எ.கா 5 நொடிக்கு ஒரு முறை), அவற்றை அதே இடைவேளைகளில் வரிசைப் படுத்திப் பார்த்தோமானால், அது எண்ணிமக் குறிகை வகையைச் சார்ந்திடும்.    

இயற்கையில் நாம் கேட்கும் ஒலிகளும் இவ்வகையைச் சேர்ந்தனவே.

## மேற்கோள்கள்

பகுப்பு:குறிகைச் செயலாக்கம்
கரூர், திருவையாறு வட்டம்

::கரூர் என்ற பெயரில் உள்ள பிற இடங்களைப் பற்றி அறிய, கரூர் பக்கத்தைப் பார்க்கவும்.

**கரூர்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
ரெங்கநாதபுரம் ஊராட்சி (தஞ்சாவூர்)

**ரெங்கநாதபுரம் ஊராட்சி** (ரங்கநாதபுரம்) (Ranganathapuram Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 572 ஆகும்.

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 572 பேர் வசிக்கின்றனர். இந்த ஊராட்சியில் 160 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 70.3% மற்றும் பெண்களின் எழுத்தறிவு விகிதம் 27.4% ஆகும்.

## சிற்றூர்கள்
* ரெங்கநாதபுரம்

## மேற்கோள்கள்


பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
உக்கடை

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.

உக்கடைத் தேவர் எனப்படும் ஜமீன்தார்கள் இங்கே வாழ்ந்தார்கள். இவர்களின் கட்டுப்பாட்டில் சில ஆயிரம் ஏக்கர்கள் இருந்தன.

## அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பூண்டி, தஞ்சாவூர் மாவட்டம்

: இதே பெயரில் உள்ள பிற ஊர்களைப் பற்றி அறிய, பூண்டி என்ற கட்டுரையைப் பார்க்கவும்.

**பூண்டி** (*Poondi*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பூதலூர் வட்டத்திற்கு உட்பட்ட அலமேலுபுரம் ஊராட்சியில் அமைந்துள்ளது. இங்குள்ள பூண்டி மாதா பேராலயம் பரவலாக அறியப்படும் தேவாலயமாகும்.

இது தஞ்சை மாவட்டத்தைச் சுற்றியுள்ள கத்தோலிக்கக் கிறித்தவர்களின் புனிதத் தலம். இது தஞ்சாவூரில் இருந்து 35 கி.மீ தொலைவில் உள்ளது. பூண்டி மாதா பேராலயத்தில் ஆண்டுதோறும் மே 6 அன்று கொடியேற்றி விழா தொடங்கும். பின்னர், தேர்ப்பவனியும் திருப்பலியும் நிறைவேற்றப்படுகின்றன.

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழகச் சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
அருந்தவபுரம் ஊராட்சி

**அருந்தவபுரம் ஊராட்சி** (*Arundavapuram Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5547 ஆகும். இவர்களில் பெண்கள் 2782 பேரும் ஆண்கள் 2765  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# தோப்புத் தெரு
# காந்திகிராமம்
# நடுப்பட்டி
# சாலியக்கோட்டை
# அருந்தவபுரம்
# திருக்கோவில்பத்து
# உத்தமர்குடி

## அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பகுப்பு:தஞ்சாவூர் மாவட்டத்திலுள்ள கிராமங்கள்
சூரியமூலை

**சூரியமூலை** (*Surya Moolai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவிடைமருதூர் வட்டத்திற்கு உட்பட்ட ஊர்.மேலும் இவ்வூர் திருப்பனந்தாள் ஊராட்சி ஒன்றியத்திற்கு உட்பட்டது.

இந்த ஊரானது உ. வே. சாமிநாதையர் பிறந்த ஊராகும். அவரது தந்தையின் சொந்த ஊர் உத்தமதானபுரம் என்றாலும் இது அவரின் தாயாரின் சொந்த ஊராகும்.
 
## அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு திருவிடைமருதூர் சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
உடையாளூர்

**** (Udaiyalur) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் கும்பகோணம் வட்டத்திற்கு உட்பட்ட ஓர் கிராமமாகும்.

இவ்வூர் கும்பகோணத்தில் இருந்து எட்டு  கி. மீ தொலைவில் அமைந்துள்ளது. உடையாளூரில் கைலாசநாதர் கோயில் உள்ளது. இவ்வூருக்கு சிவபாதசேகரமங்கலம் என்று சோழர் காலத்திய புகழ்பெற்ற பெயரும் உண்டு. இராஜராஜ சோழனின் நினைவிடம் திருமாளிகை இங்கு அமைந்துள்ளதாக ஆய்வாளர்கள் கருதுகின்றனர்.

## அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு கும்பகோணம் சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்

பகுப்பு:தஞ்சாவூர் மாவட்டத்திலுள்ள கிராமங்கள்
உக்கரை

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவிடைமருதூர் வட்டத்திற்கு உட்பட்ட ஊர்.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பண்டாரவாடை

** பண்டாரவாடை ** (*Pandaravadai*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பாபநாசம் வட்டத்தில் இருக்கும் ஒரு கிராமம் ஆகும்.

## அமைவிடம்
பண்டாரவாடை தஞ்சாவூரில் இருந்து 23 கிலோமீட்டர் தொலைவிலும், கும்பகோணத்திலிருந்து இருந்து 18 கிலோமீட்டர் தொலைவிலும் தேசிய நெடுஞ்சாலை 45 சி இல் உள்ள அழகிய கிராமம் ஆகும்.

பண்டாரவாடை தொடர்வண்டி நிலையம் மேலும் ஊருக்கு பெருமை சேர்க்கிறது. ஆங்கிலேயர்கள் காலத்தில் கட்டப்பட்ட இத்தொடருந்து நிலையத்தில். தற்சமயம்  பெரும்பாலான இரயில்கள் நின்று செல்கின்றன.
 
பண்டாரவாடை ஊராட்சி (Pandaravadai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது.இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
சிற்றூர்கள்	தொகு

பண்டாரவாடை ஊராட்சியில் அமைந்துள்ள சிற்றூர்களின் பட்டியல்:

1,தில்லை நகர் காலனி

2,காமாட்சிபுரம்

3,கோவில்தேவராயன்பேட்டை

4,லக்ஷ்மிபுரம்

5,பார்வதிபுரம்

6,பண்டாரவாடை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7710 மக்கள் இங்கு வசிக்கின்றார்கள்.

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.

## ஆதாரங்கள்


## புற இணைப்புகள்
www.pandaravadai.wordpress.com

பகுப்பு:தஞ்சாவூர் மாவட்டத்திலுள்ள கிராமங்கள்
எயர் ஏசியா எக்சு

**ஏர்ஏசியா எக்சு** (ஆங்கிலம்: *AirAsia X* மலாய்: *Syarikat Penerbangan AirAsia X;* சீனம்: 全亞洲航空) என்பது மலேசியாவைச் சார்ந்த நீண்ட தொலைவிற்கு இயக்கப்படும் குறைந்த கட்டணச் சேவை வழங்கும் வான்வழிப் போக்குவரத்து நிறுவனம் ஆகும். 

இதனை முன்பு *பிளை ஏசியன் எக்சுபிரசு நிறுவனம்* *(FlyAsianXpress Sdn. Bhd.)* என்று அறியப்பட்ட எயர் ஏசியா எக்சு நிறுவனம் இயக்குகிறது. இது ஆசியாவின் மிகப் பெரிய குறைந்த கட்டண சேவையாளரான எயர் ஏசியாவின்  பன்னாட்டு இயக்க வணிகப் பெயராகும்.  

பொதுவான சீட்டு வழங்கும் அமைப்பு, வானூர்தி உட்புற துணியமைப்பு, ஊழியர் சீருடைகள் மற்றும் மேலாண்மை வண்ணம் இவற்றால் தனது செலவுகளைக் குறைத்துக் கொண்டு குறைந்த கட்டணம் வழங்க முடிகிறது. 

## வரலாறு

இந்த நிறுவனம் நவம்பர் 2, 2007-இல் தனது சேவைகளைத் துவக்கியது. இதன் முதல் சேவை மலேசியாவின் கோலாலம்பூர் பன்னாட்டு வானூர்தி நிலையத்தில் இருந்து  ஆஸ்திரேலியாவின் கோல்டு கோசுட்டு வானூர்தி நிலையம் வரையில் இருந்தது. 

ஏர்ஏசியா எக்சு X  ஆசியா மற்றும் ஓசியானியாவிலுள்ள சேரிடங்களுக்கு தனது சேவைகளை வழங்குகிறது. இதன் வான்தொகுப்பில் 11 வானூர்திகள் தற்போது உள்ளன; கூடுதல் வானூர்திகள் வாங்க ஆணைகள் கொடுத்துள்ளது.

ஏர்ஏசியா எக்சு X  வெர்ஜின் குழமத்துடனும்  ஏர் கனடாவுடனும் பிணைக்கப்பட்டுள்ளது.

## மேற்சான்றுகள்

பகுப்பு:மலேசியாவில் போக்குவரத்து
பகுப்பு:விமானசேவை நிறுவனங்கள்
பகுப்பு:2007 இல் நிறுவப்பட்ட விமான நிறுவனங்கள்
பகுப்பு:மலேசியா விமான நிறுவனங்கள்
முடிவுறு குலம்

கணிதத்தில் ஒரு குலத்தின் கணமானது முடிவுறு எண்ணிக்கையிலான உறுப்புகளைக் கொண்டிருந்தால், அக்குலம் **முடிவுறு குலம்** (*Finite group*) ஆகும்.

## எடுத்துக்காட்டுகள்
*அனைத்து வரிசைமாற்றுக் குலங்களும் முடிவுறு குலங்களாகும்:

N எழுத்துக்களின் அனைத்து வரிசைமாற்றங்களின் சமச்சீர் குலம் SN. இதன் கணத்திலுள்ள உறுப்புகளின் எண்ணிக்கை N!. எனவே இது ஒரு முடிவுறு குலம்.

*அனைத்து சுழற் குலங்களும் முடிவுறு குலங்களாக அமையும்:

:  \{a, a^2, ... ,a^n = e\} என்பது ஒரு சுழற் குலம். இதன் உறுப்புகளின் எண்ணிக்கை N. எனவே இது ஒரு முடிவுறு குலம்.

*{I, A, B}  என்ற அணிகளின் கணம், அணிப்பெருக்கலைப் பொறுத்து ஒரு குலமாகும். இதன் உறுப்புகளின் எண்ணிக்கை 3. எனவே இது ஒரு முடிவுறு குலம்.

## தரப்பட்ட வரிசையுடைய குலங்களின் எண்ணிக்கை
தரப்பட்ட ஒரு நேர் முழு எண் *n* எனில், பின்வரும் அட்டவணை *n* வரிசையுடைய குலங்களில் எண்ணிக்கையைத் தருகிறது:

=*n* = மேற்கோள்கள் ==


## வெளி இணைப்புகள்
*Number of groups of order n 
*A classifier for groups of small order

பகுப்பு:குலக்கோட்பாடு
சொக்கநாதக் கலித்துறை

**சொக்கநாதக் கலித்துறை** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது. இந்த நூலில் 11 கட்டளைக் கலித்துறைப் பாடல்கள் உள்ளன. மதுரைச் சொக்கநாதர் கோயிலில் எழுந்தருளியுள்ள சொக்கநாதரைத் தனக்கு வேண்டியன தரும்படி இந்தப் பாடல்களில் புலவர் வேண்டுகிறார். 

பாடல் (எடுத்துக்காட்டு )

கல்லது நெஞ்சம், இரும்பை இருசெவி, கண்கள் மரம்
சொல்லுவதும் பொய், அவமே தொழில், துக்க சாகரமாம்
அல்ல என் பங்கு, நின் அன்பர் பங்கு ஆனந்தம்மாக வைத்தாய்
நல்லது, நல்ல மதுராபுரிச் சொக்க நாயகனே 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய இலக்கியம்
மேலூர், உடையார்பாளையம் வட்டம்

::(இதே பெயரில் உள்ள பிற ஊர்களைப் பற்றி அறி்ய, மேலூர் என்ற பக்கத்தைப் பார்க்கவும்).

****  இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தின் உடையார்பாளையம் வட்டத்திற்கு உட்பட்ட ஊர்.

## ஆதாரங்கள்


பகுப்பு:அரியலூர் மாவட்டத்திலுள்ள கிராமங்கள்
கிளிமங்கலம்

**கிளிமங்கலம்** (Kilimangalam) என்ற கிராமம் செந்துரை வட்டம் அரியலூர் மாவட்டம் தமிழ்நாட்டில் உள்ளது.

## மக்கள் தொகை வகைப்பாடு
2001 ம் ஆண்டு மக்கள் தொகை கணக்கெடுப்பின்படி மொத்தம் 2,497 ஆகும். அதில் ஆண்கள் 1,249 பெண்கள் 1,248ஆகும்.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
பொன்பரப்பி

**பொன்பரப்பி** (**Ponparappi**) என்பது தமிழ்நாட்டின் அரியலூர் மாவட்டத்தில், செந்துறை வட்டத்தில் அமைந்த 28 வருவாய் கிராமங்களில் ஒன்றாகும். மேலும் செந்துறை ஊராட்சி ஒன்றியத்தில் உள்ள பொன்பரப்பி ஊராட்சியில் அமைந்த ஒரு சிற்றூர் ஆகும்.

பொன்பரப்பி, குன்னம் (சட்டமன்றத் தொகுதி) மற்றும் சிதம்பரம் மக்களவைத் தொகுதிக்கும் உட்பட்டது.

## பெயர்க்காரணம்
சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் **குடிக்காடு** என்றும் இவ்வூரின் பெயர் அமைந்துள்ளது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி பொன்பரப்பின் கிராமத்தில் 1,167 வீடுகளும், 4,754  மக்கள்தொகையும், கொண்டது. மேலும் இப்பேரூராட்சியின் எழுத்தறிவு  79.47% மற்றும்  பாலின விகிதம் 1,000 ஆண்களுக்கு,  1006 பெண்கள் வீதம் உள்ளனர்.  பொன்பரப்பி வருவாய் கிராமத்தின் மக்கள்தொகையில்  பட்டியல் சாதியினரும் பட்டியல் பழங்குடியினரும் முறையே 17.33% மற்றும் 0.55% ஆக உள்ளனர்.  

## பொன்பரப்பியில் உள்ள கோயில்கள்
* சொர்ணபுரீஸ்வரர் கோயில் 
*சாமுண்டீஸ்வரி கோயில் 
*மாரியம்மன் கோயில்
* வலம்புரி விநாயகர் கோயில் 
*கொப்பாட்டி அம்மன்

## கல்வி நிலையங்கள்
* பொன்பரப்பி அரசு மேனிலைப் பள்ளி
* பொன்பரப்பி தொடக்கப்பள்ளி 
* பொன்பரப்பிகுடிக்காடு தொடக்கப்பள்ளி
* பொன்பரப்பி காலணி தொடக்கப்பள்ளி  

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
அழகியமணவாளம்

****, இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தின் அரியலூர் வட்டத்திற்கு உட்பட்ட ஓர் ஊர்.

## ஆதாரங்கள்


பகுப்பு:அரியலூர் மாவட்டத்திலுள்ள கிராமங்கள்
சிறுகடம்பூர்

**சிறுகடம்பூர்** (Sirukadambur) என்ற கிராமம் செந்துரை வட்டம் அரியலூர் மாவட்டம் தமிழ்நாட்டில் உள்ளது.

## மக்கள் தொகை வகைப்பாடு
2001 ம் ஆண்டு மக்கள் தொகை கண்க்கெடுப்பின்படி மொத்தம்2,984 ஆகும். அதில் ஆண்கள் 1,439 பெண்கள் 1,545 ஆகும்.

## சான்றுகள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
சொக்கநாத வெண்பா

**சொக்கநாத வெண்பா** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது. 

இந்த நூலில் 100 வெண்பாப் பாடல்கள் உள்ளன. இவை ‘சொக்கநாதா’ என முடிகின்றன. அதனால் இந்த நூலுக்குச் சொக்கநாத வெண்பா என்னும் பெயர் உண்டாயிற்று. மதுரைச் சொக்கந்தரைப் போற்றி இவை பாடப்பட்டவை. இந்த நூலில் உள்ள பாடல்கள் பொருள் தொடர்பு இல்லாமல் இருப்பதால் பல்வேறு காலகட்டங்களில் இவரால் பாடப்பட்டதாக அறிஞர்கள் கருதுகின்றனர். பாடல்களில் அருணகிரிநாதர் செய்த பேசா அனுபூதி, சிவஞான சித்தியார் முதலான நூல்கள் குறிப்பிடப்பட்டுள்ளன.

கருவிநூலாகத் தரப்பட்டுள்ள நூலில் இவரது பாடல்கள் 9 இடம்பெற்றுள்ளன. அவற்றில் 3 பாடல்கள் மட்டும் இங்கு  எடுத்துக்காட்டாகத் தரப்படுகின்றன. 

அன்பர்க்கு அருள் புரிவது அல்லாமல் தேவரீர்
வன்பர்க்கு அருள் புரிய மாட்டீரேல் – உம்பர் தொழும்
நல்லார் புகழ் மதுரை நாதரே தேவரீர்க்கு
எல்லாமும் வல்ல சித்தர் ஏன்.   

வாக்கில் உரை பொய்யே மனம் நினைப்பதும் கவடே
ஆக்கை தினம் செய்வது அகிர்த்தியமே  – நோக்கில்
திரிவிதமும்  இப்படி நீ செய்வித்தால் முத்தி
தரு விதம் என் சொக்கநாதா   

பேரன்பன் அல்லன் பிழை செய்யான் தான் அல்லன்
ஓர் அன்பும் இல்லா உலுத்தனேன் – பேரன்பு
காட்டி எனைக் காட்டி உனைக் காட்டி இன்பத் தொட்டிலிலே
ஆட்டி வளர் சொக்கநாதா 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய இலக்கியம்
பகுப்பு:வெண்பா
தைத்திரீய உபநிடதம்

**தைத்திரீய உபநிடதம்** கிருட்டிண யசூர்வேதத்தில் அமைந்துள்ளது. இந்த உபநிடதம் 31 மந்திரங்கள் கொண்டது. இது மூன்று அத்தியாயங்கள் (வல்லிகள்) கொண்டது. வல்லிகள் பல பகுதிகளை கொண்டது. பகுதிகளுக்கு அனுவாகம் என்பர். இவ்வுபநிடதத்திற்கு ஆதிசங்கரர் மற்றும் மத்வர் ஆகியவர்கள் விளக்கவுரை எழுதியுள்ளனர்.

## சாந்தி மந்திர விளக்கம்
மித்திர தேவர், வருண தேவர், அர்யமா தேவர், இந்திர தேவர், பிரகசுபதி தேவர், நீண்ட கால்களுடைய விட்ணு தேவர் எங்களுக்கு மங்களத்தை கொடுப்பவர்களாக இருக்கட்டும். நேரில் காணக்கூடிய பிரம்மமாகவும், அறிவு வடிவாகவும், சத்ய வடிவாகவும் உள்ள இரண்யகர்ப்பதேவருக்கு எங்கள் வணக்கங்கள் உரித்தாகட்டும். அந்த இரண்யகர்ப்ப தத்துவம் என்னையும் என் குருவையும் காப்பாற்றட்டும். ஓம் சாந்தி சாந்தி சாந்தி.

## உபநிடத சாரம்

### முதல் வல்லியில்
இருபத்திநான்கு தேவதைகளை தியானம் அல்லது உபாசனைக்கு  எடுத்துக்கொள்ளப்படுகிறது. இறைவனை ஓங்காரரூபமாக வர்ணித்து, ஓங்காரத்திடம் வேண்டுதல் விடுக்கப்படுகிறது. ஆரோக்கியமான உடல், நல்வாக்கு, ஞாபகசக்தி, குரு பரம்பரை காக்க நல்ல சீடர்கள் வேண்டப்பட்டு இறுதியில் இறைவனுடன் ஒன்றாக கலந்து விடவேண்டும் என்று வேண்டப்படுகிறது. ஓங்கார உபாசனம், சம்ஹிதா உபாசனம், வியாக்கிருதி உபாசனம், இரண்யகர்பர் உபாசனம், பாங்காத்த உபாசனம் விளக்கப்படுகிறது.

### இரண்டாவது வல்லியில்
பிரம்மத்தை விளக்குகிறது. எது சத்தியமாகவும், ஞானமாகவும், எல்லையற்றதாகவும் இருக்கிறதோ அதுவே பிரம்மம். அந்த பிரம்மத்தை மனதுக்குள் அறிய வேண்டும். அந்த பிரம்மத்தை அறிந்தவன் பிரம்மாகவே இருந்து அனைத்தையும் அடைகிறான். பிரம்மத்தை ‘அத்யாரோபம் அபவாத நியாயம்’ தத்துவம் மூலம் விளக்கப்படுகிறது.

பிரபஞ்சமும், சீவராசிகளும் பிரம்மத்திலிருந்து தோண்றியது என்று பிரம்மத்தைக் காட்டி, இப்படைப்பை காரியமாக காட்டுதல் ’அத்யாரோபம்’ ஆகும். பிறகு கார்யமான இந்த உலகம் காரணத்திலிருந்து வேறாக இல்லை என்று காரியத்தை நீக்குதல் ’அபவாதம்’ ஆகும். ஒரு சீவனின் அனாத்மாவாக இருக்கின்ற உடல் ஐந்து கோசங்களாக பிரிக்க்ப்படுகிறது. அவை 1 அன்னமய கோசம் 2 பிராணமய கோசம் 3 மனோமய கோசம் 4 விஞ்ஞானமய கோசம் 5 ஆனந்தமய கோசம். ஒவ்வொரு கோசத்தை நீக்கும்பொழுது அந்த கோசத்துடன் சேர்ந்து இவ்வுலகமும் நீக்கப்படுகிறது. உதாரணமாக அன்னமய கோசமான இந்த சட உடல் ஆத்மா அல்ல என்று அன்னமய கோசத்தை நீக்கும்பொழுது இந்த சட உலகமும் நீக்கப்படுகிறது. இவ்விதம் ஐந்து கோசஙகளும் நீக்கப்படும் பொழுது அனைத்துப் படைப்புகளும் உண்மையல்ல என்று உணர்த்தப்பட்டு, ஆனந்த வடிவாகவும், ஆத்மவாகவும் உள்ள பிரம்ம தத்துவம் விளக்கப்படுகிறது.

ஈஸ்வரனே மாயையின் துணைகொண்டு இப்படைப்பிற்கு உபாதான காரணமாகவும், நிமித்த காரணமாகவும் விளக்கப்படுகிறது. பிரம்மம் அறியப்படாதபொழுது பயத்திற்கும், அறியப்படும்பொழுது அபயத்திற்கும் இருப்பிடமாகவும் விளங்குகிறது. இறுதியில் ஞானி பிரம்மத்தை அடைகிறான். ஆனால் அஞ்ஞானியோ பிரம்மத்தை அடைவதில்லை. இந்த விசாரணைக்கு  **ஆனந்த மீமாம்சை**  என்பர்.

### மூன்றாவது வல்லியில்
அன்னதானம் வலியுறுத்தப்பட்டு, உணவை நாம் எவ்விதம் கொடுக்கிறோமோ அவ்விதமே நமக்கும் கிடைக்கிறது என்ற நியதி கூறப்படுகிறது. இறுதியாக  சீவ – பிரம்மம ஐக்கியம் கூறி இந்த ஆத்ம ஞானம் அடைந்தவன் ஆனந்தத்தில் களிக்கிறான் என்பதுடன் இந்த உபநிடதம் முடிகிறது.

## மேற்கோள்கள்


## வெளி இணைப்புகள்

* http://www.sacred-texts.com/hin/sbe15/sbe15022.htm
* தைத்தீரிய உபநிடதம் தமிழில் கேட்க
பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
சொரூபசாரம்

**சொரூபசாரம்** என்னும் நூல் 15 ஆம் நூற்றாண்டில் தோன்றிய நூல்களில் ஒன்று. சொரூபானந்தர், தத்துவராயர் எனபவரின் குரு. நூலின் பெயருக்கும் சொரூபானந்தர் பெயருக்கும் உள்ள சொல் ஒப்புமையைக் கருத்தில் கொண்டு இந்த நூல் சொரூபானந்தரால் செய்யப்பட்டது எனக் கூறலாயினர். சொரூபானந்தர் எந்த நூலும் செய்யவில்லை. தம் மாணாக்கர் தத்துவராயரைக் கொண்டே பல நூல்களை உருவாக்கினார். எனவே இந்த நூல் சொருபானந்தரால் செய்யப்படவில்லை என்பது மு. அருணாசலம் கருத்து. 

இந்த நூலில் 100 வெண்பாக்கள் உள்ளன. இவை நல்ல எளிய நடையில் உள்ளன. அவற்றிலிருந்து இரண்டு பாடல்கள் எடுத்துக்காட்டாக இங்குத் தரப்படுகின்றன. 

எங்கும் பொதுவாக இருக்கும் ஒரு சீவன் முத்தர்
தங்கும் இடம்தானே தலவாசல் – அங்கு அவர்கள்
பார்வையே தீர்த்தம் அவர் பாதாரவிந்த  மலர்ச்
சேவையே சாயுச்சயம் 

மெத்தென்ற சொல்லும் விருப்பம் அற்ற நோக்கும் எலாம்
சத்து என்ற  நெசம் தளர் நடையும் - சித்தத்து 
அடங்கா மகிழ்வும் அனவரதம்  பெற்றால்
திடந்தானே ஞானி செயல்.

## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
ஷேடோ (2013 திரைப்படம்)

**ஷேடோ** என்பது 2013 ஆம் ஆண்டில் வெளியான தெலுங்குத் திரைப்படம். இதை மெஹெர் ரமேஷ் இயக்கியுள்ளார். வெங்கடேஷ், டாப்சி, ஸ்ரீகாந்த், மதுமிதா ஆகியோர் முதன்மை வேடங்களில் நடித்துள்ளனர். இது ஏப்ரல் 26, 2013 அன்று வெளியானது.

## பாடல்கள்

## மேற்கோள்கல்

## இணைப்புகள்
* 

பகுப்பு:2013 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
மாற்கு (நற்செய்தியாளர்)

**நற்செய்தியாளரான புனித மாற்கு** (; ; ) என்பவர் பாரம்பரியப்படி மாற்கு நற்செய்தியின் ஆசிரியராகக் கருதப்படுபவர் ஆவார். மேலும் இவர் இயேசுவின் எழுபது சீடர்கலுள் ஒருவராகவும். கிறித்தவத்தின் மிகவும் பழைமையான நான்கு ஆயர்பீடங்களுல் ஒன்றான அலெக்சாந்திரியா திருச்சபையின் நிருவனராகவும் கருதப்படுகின்றார்.

வரலாற்றாசிரியரான யுசிபசின் (*Eccl. Hist.* 2.24.1) படி, மாற்கு அனனியாசு என்பவருக்குப்பின்பு, நீரோ மன்னனின் ஆட்சியின் எட்டாம் ஆண்டில் (62/63) அலெக்சாந்திரியாவின் ஆயரானார். பாரம்பரியப்படி கி.பி 68 இல் இவர் மறைசாட்சியாக மரித்தார் என்பர்.

மாற்கு நற்செய்தி 14:51-52இல் கெத்சமனித் தோட்டத்தில் இயேசு கைதுசெய்யப்பட்டப்பின்பு அவர் பின்னே சென்ற இளைஞர் இவர் என்பது மரபு; இயேசுவை கைது செய்தவர்கள் இவரைப்பிடித்தபோது தம் வெறும் உடம்பின் மீது இருந்த நார்ப்பட்டுத் துணியைப் விட்டு விட்டு இவர் ஆடையின்றித் தப்பி ஓடினார்.

கத்தோலிக்க திருச்சபையின் பொது நாள்காட்டியில் இவரின் விழா ஏப்ரல் 25இல் கொண்டாடப்படுகின்றது. இவரை பொதுவாக இரண்டு இறக்கைகளை உடைய சிங்கத்தைக்கொண்டு கலைகளில் சித்தரிப்பர்.

## மேற்கோள்கள்


பகுப்பு:கிறித்தவப் புனிதர்கள்
பகுப்பு:கிறித்தவ மறைசாட்சிகள்
பகுப்பு:நற்செய்தியாளர்கள்
பகுப்பு:எழுபது சீடர்கள்
பகுப்பு:திருத்தூதர் பணிகள் நூலில் வரும் நபர்கள்
பகுப்பு:முதலாம் நூற்றாண்டு பிறப்புகள்
பகுப்பு:68 இறப்புகள்
நகுசன்

thumb | வலது**நகுசன்** (*Nahusha*, ) என்பவன் அத்தினாபுரத்தை தலைநகராகக்கொண்டு குரு நாட்டை ஆண்ட சந்திர குல அரசன். இவனின் தந்தை பெயர் *ஆயு*  (ஆயுசு). பாட்டன் பெயர் புரூரவன். மகன் பெயர் *யதி*  மற்றும் யயாதி. *யதி*  துறவியானார். யயாதி அரசாண்டார்.

தேவ லோக இந்திர பதவி அடைய வேண்டி நகுசன் நூறு அசுவமேத யாகங்கள் செய்து முடித்த பின்பு, அவனை தேவ லோகத்திற்கு அழைத்துச் செல்ல பல்லக்குடன் சப்த ரிசிகள் வந்தனர். சப்த ரிசிகள் நகுசனை பல்லக்கில் ஏற்றி தேவலோகம் அழைத்து செல்கையில், நகுசன் முனிவர்களைப் பார்த்து, பல்லக்கை வேகமாக தூக்கிச் சென்றால் உங்கள் கால்கள் வலிக்கும் எனவே மெதுவாக செல்லுங்கள் என்று பணிவாக கேட்டுக்கொண்டான். அதற்கு முனிவர்கள், நாங்கள் வழக்கமான வேகத்துடன்தான் பல்லக்கை சுமந்து செல்கிறோம் என்றனர். 

நகுசனின் பல்லாக்கு தேவலோகத்தை நெருங்கிக் கொண்டிருக்கும் நேரத்தில், அங்கு நின்று கொண்டு இருந்த இந்திராணியை பார்த்தவுடன் அவள் மேல் ஏற்பட்ட காம வேட்கை மிகுதியால், விரைவில் இந்திராணியை அடையும் நோக்கில், பல்லக்கை வேகமாக சுமந்து செல்லுங்கள் என்று முனிவர்களை விரைவுப்படுத்தினான். முனிவர்களும்  நாங்கள் வழக்கமான வேகத்தில்தான் பல்லாக்கை சுமந்து செல்கிறோம் என்றனர். 

சப்தரிசிகளில் குள்ளமான முனிவரான அகத்தியர் தான் பல்லக்கு மெதுவாக செல்லக்காரணம் என்று கருதிய நகுசன், அகத்திய முனிவரைப் பார்த்து  *சர்ப்ப, சர்ப்ப* என்று (சமசுகிருதம் மொழியில் *வேகமாக, வேகமாக* என்ற பொருளும் உண்டு) என்று கூவிக்கொண்டு தன் கையில் இருந்த குச்சியால் அகத்திய முனிவரை நகுசன் அடித்தான். இந்திராணியின் மீது கொண்ட மையல் காரணமாக தன்னை அடித்த நகுசனை, பூவுலகத்தில் மலைப்பாம்பாக விழக்கடவாய் என சாபமிட்டார். நகுசன் பூவுலகில் பல்லாண்டுகள் மலைப்பாம்பாக வாழ்ந்து, தவமிருந்து மீண்டும் மனித உருவமடைந்து பின்னர் சொர்க்க லோகத்தை அடைந்தான்.

## மேற்கோள்கள்


## இதனையும் காண்க
* யயாதி
* புரு
* யது
* யாதவர்கள்
* பௌரவர்

    
                                                                                                                              
பகுப்பு:இந்து தொன்மவியல் மாந்தர்
பகுப்பு:சந்திர குல மன்னர்கள்
வெங்கடேஷ் (நடிகர்)

**வெங்கடேஷ் டக்குபாதி** () என்பவர் இந்தியத் தெலுங்குத் திரைப்பட நடிகர் ஆவார். இவர் ஏழு நந்தி விருதுகளையும் நான்கு பிலிம்பேர் விருதுகளையும் பெற்றுள்ளார். இவர் ஏறத்தாழ எழுபது தெலுங்குத் திரைப்படங்களில் நடித்துள்ளார்.

## வாழ்க்கைச் சுருக்கம்
வெங்கடேஷ் டக்குபாதி புகழ்பெற்ற இந்திய திரைப்பட தயாரிப்பாளரும் முன்னாள் நாடாளுமன்ற உறுப்பினருமான, ராமா நாயுடு டக்குபாதி மற்றும் ராஜேஸ்வரி தம்பதியினருக்கு டிசம்பர் 13, 1960 ஆம் ஆண்டு 
சென்னையில் பிறந்தார். இவருக்கு சுரேஷ் பாபு டக்குபாதி என்ற ஒரு மூத்த சகோதரரும் லட்சுமி என்கின்ற ஒரு தங்கையும் உள்ளார்கள். இவரின் தங்கையை அகினேனி நாகார்ஜூனா 1984ல் மணந்தார், அவர்கள் 1990ல் திருமணமுறிவு பெற்றனர். வெங்கடேஷ் சென்னை எழும்பூரில் அமைந்துள்ள டான் போஸ்கோவில் பள்ளிப்படிப்பை முடித்த பின்னர் சென்னை லயோலா கல்லூரியில்  இளநிலை வர்த்தகப் பட்டம் பெற்றார். தனது முதுகலை வணிக மேலாண்மை பட்டத்தை அமெரிக்காவில் அமைந்துள்ள  மாண்டெர்ரி பல்கலைக்கழகத்தில் பெற்றார். படிப்பை முடித்து இந்தியா திரும்பிய இவர் திரைப்பட தயாரிப்பாளராக விரும்பியபோதிலும் தெலுங்கு திரைப்பட நடிகராக மாறினார்.

## திரைப்படங்கள்

## 2010களில்
*பாடிகார்டு
*கிருஷ்ணம் வந்தே ஜகத்குரும்
*சீதம்மா வகிட்லோ சிரிமல்லி செட்டு
*ஷேடோ

## ஆதாரம்


## வெளியிணைப்பு
* 

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியத் திரைப்பட நடிகர்கள்
பகுப்பு:சென்னை நடிகர்கள்
பகுப்பு:1960 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பிரிஸ்பேன் வரலாறு

ஆத்திரேலியாவின் பிரிஸ்பேன் நகரின் எழுதப்பட்ட வரலாறு 1799ஆம் ஆண்டு ஆரம்பிக்கிறது. இப்பகுதியில் பலகாலமாக ஜாகிரா மற்றும் டுர்ருபல் இனத்தைச் சார்ந்த பழங்குடி மக்கள் வசித்து வந்தனர். ஆனால் மேத்தியூ பிலிண்டர்சு என்பவர் போர்ட் ஜாக்சனிலிருந்து மொராட்டன் வளைகுடாப் பகுதியை ஆய்வு செய்ய வந்தது 1799 ஆம் ஆண்டு. முதன்முதலில் சிட்னியிலிருந்து கொண்டுவரப்பட்ட பிரித்தானியக் கைதிகளுக்கான சிறைக் குடியேற்றமாகவே பிரிஸ்பேன் உருவாக்கப்பட்டது. ஆனால் இந்தப் பகுதி வேளாண்மைக்கு உகந்ததாகவும், மரங்கள், மீன் மற்றும் பலதரப்பட்ட வளங்களையுடையதாகவும் இருந்ததால், 1838 ஆம் ஆண்டு முதல் இந்தப் பகுதி கைதிகள் அல்லாத ஏனையோரும் குடியேற அனுமதிக்கப்பட்டனர். 1859ல் பிரிஸ்பேன் நகராட்சியாக மாறியது. 1924ல் பெருநகரப் பகுதியாக அறிவிக்கப்பட்டது.

## பெயர் வரலாறு
டுரூபல் மக்கள் பிரிஸ்பேன் பகுதியை மீயான்சின் (Meeaan-jin) என்ற பெயரில் அழைத்தனர். தற்போதைய பிரிஸ்பேன் நகரத்திற்கு சர் தாமஸ் பிரிஸ்பேன் (1773-1860) என்பவரின் பெயர் சூட்டப்பட்டது. சர் தாமஸ் பிரிஸ்பேன் ஸ்காட்லாந்து நாட்டின் ஐயர்சைர் என்ற ஊரில் பிறந்தவர். பிரித்தானியப் படைவீரராகவும், காலனி நிர்வாகியாவும் பணியாற்றியவர். பிரிஸ்பேன் நகரத்திற்குப் பெயர் சூட்டப்பட்டபோது அவர் நியூ சவுத் வேல்ஸ் மாநிலத்தின் ஆளுனராக இருந்தார்.

## சான்றுகள்


பகுப்பு:ஆத்திரேலிய வரலாறு
பாடிகார்டு (2012 திரைப்படம்)

***பாடிகார்டு***என்பது 2012 ஆம் ஆண்டில் வெளியான தெலுங்குத் திரைப்படம். இதை இயக்கியவர் கோபிசந்து மலினெலி. தயாரித்தவர் பெல்லங்கொண்டா சுரேஷ். வெங்கடேஷ், திரிசா ஆகியோர் முன்னணி வேடங்களில் நடித்துள்ளனர் இது மலையாளத் திரைப்படமான பாடிகார்டு என்பதைத் தழுவி எடுக்கப்பட்டது. இதற்கு எஸ். தமன் இசையமைத்துள்ளார். இது ஜனவரி 14, 2012 அன்று வெளியானது.

## நடிகர்கள்

*வெங்கடேஷ் வெங்கியாக
*கீர்த்தியாக திரிசா
* சுவாதியாக சலோனி அசுவதி
* வரதராஜா நாயுடாக பிரகாஷ் ராஜ்
* சிவா ரெட்டியாக கோட்டா சீனிவாச ராவ்
* கல்லூரி முதல்வராக ஜெய பிரகாஷ் ரெட்டி
*   சுப்பராஜுயாக சங்கரமா
* கீர்த்தியின் தாயாக பிரகதி
*  மீனாட்சி தீட்சித் (சிறப்புத் தோற்றம் )

## தயாரிப்பு

மலையாளத்தில் வெளியான பாடிகார்டு படத்தின் வெற்றியை தொடர்ந்து இதனை தெலுங்கில் மொழிமற்றம் செய்து எடுக்க தயாரிப்பாளர் பெல்லம்கொண்டா சுரேஷ் முடிவுசெய்தார்.அதன்படி தெலுங்கு பதிப்பில் நடிக்க வெங்கடேஷ் மற்றும் மலையாள பதிப்பை இயக்கிய இயக்குநர் சித்திக்கை அணுகினர்.ஆனால் இயக்குநர் சித்திக் இந்தி  மற்றும் தமிழில் (காவலன்) இந்த திரைப்படத்தின் மொழி மற்றம் செய்து கொண்டுயிருந்தார்.பின்னர் கோபிசந்த் மாலினேனி இயக்குநராகத் தேர்ந்தெடுக்கப்பட்டார்.

## வரவேற்பு

### விமர்சன பதில்

பாடிகார்ட் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. இந்துசுதான் டைம்சு இதை 5க்கு 3 என மதிப்பிட்டது, இது "சரியான குடும்ப பொழுதுபோக்கு" என்று அழைத்தது.

## மேற்கோள்கள்

பகுப்பு:2012 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பாடிகார்டு (2010 திரைப்படம்)

**பாடிகார்டு** என்பது 2010 ஆம் ஆண்டில் வெளியான மலையாளத் திரைப்படம். இதை சித்திக் இயக்கியுள்ளார். திலீப், நயன்தாரா ஆகியோர் முன்னணி வேடங்களில் நடித்துள்ளனர். பிரபுதேவா பாடல்களுக்கு நடன வடிவம் கொடுத்துள்ளார். இது ஜனவரி 23, 2010 அன்று வெளியானது. இத்திரைப்படம் தமிழ், தெலுங்கு, கன்னடம், இந்தி மொழிகளிலும் வெளியானது.

## நடிகர்கள்

*  ஜெயகிருஷ்ணனாக திலீப்
*  அம்முவாக நயன்தாரா
*  சேதுலட்சுமியாக மித்ரா குரியன் (அம்முவின் தோழி)
*  அசோக்கேட்டனாக தியாகரஜன் (அம்முவின் தந்தை)
* கல்லூரி முதல்வராக கொச்சின் ஹனிபா
* கல்லூரி மாணவர்களாக ரோனி டேவிட் மற்றும் சித்தார்த்த சிவா

## விருதுகள்

## மேற்கோள்

## வெளியிணைப்பு

*

பகுப்பு:2010 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:தியாகராஜன் நடித்த திரைப்படங்கள்
கிருஷ்ணம் வந்தே ஜகத்குரும்

**கிருட்டிணம் வந்தே சகத்துகுரும்** என்பது 2012 ஆம் ஆண்டு வெளியான தெலுங்குத் திரைப்படம் ஆகும். இதன் பொருள் கிருட்டிணனைப் போற்று, அவனே அண்டத்திற்கும் தலைவன் என்பதாகும். ராணா டக்குபாதி, நயன்தாரா ஆகியோர் முதன்மை வேடங்களில் நடித்துள்ளனர். இது தமிழில் ஓங்காரம் என்ற பெயரில் வெளியானது. இந்தியிலும் வெளியாகவுள்ளது.

பகுப்பு:2012 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
ரானா தக்குபாடி

**ரானா தக்குபாடி** () (பிறப்பு: 14 டிசம்பர் 1984) இவர் ஒரு தமிழ், தெலுங்கு மற்றும் ஹிந்தி மொழித் திரைப்பட நடிகர் மற்றும் தயாரிப்பாளர் ஆவார். இவர் லீடர், கிருஷ்ணம் வந்தே ஜகத்குரும், ஆரம்பம் போன்ற திரைப்படங்களில் நடித்துள்ளார்.

## ஆரம்பகால வாழ்க்கை
ராணா 14 டிசம்பர் 1984ஆம் ஆண்டு சென்னை தமிழ்நாட்டில் பிறந்தார். இவர் பிரபல திரைப்பட தயாரிப்பாளர் டக்குபாதி சுரேஷ் பாபுவின் மகன் மற்றும் நடிகர் வெங்கடேசின் அண்ணன்  (சுரேஷ் பாபு) மகன் ஆவார். பழம்பெரும் தயாரிப்பாளர் தக்குபாத்தி ராமாநாயுடு இவரின் தாத்தா ஆவார்.

## திரைப்படங்கள்

## மேற்கோள்கள்

## வெளி இணைப்புகள்
* Rana Daggubati Page  at **kekacinemas.com**
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்கு நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:விளம்பர நடிகர்கள்
பகுப்பு:தெலுங்கு மக்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
புற்றுநோய் வகைப்பாடு

**புற்றுநோய் வகைப்பாடு** (Classification of cancer ) ;கதிர்உணர்திறனைப் பொறுத்து புற்றுநோய் மூன்று வகையாகப் பிரித்து ஆராயப்படுகின்றன. 

அதிக உணர்திறனுடையன( High radio sensitivity): இந்தவகை புற்றுதிசுக்களின் குணப்படும் விகிதம் (therapeutic ratio TR ) 4 முதல் 10 வரையிலுள்ளன. இதில் கருத்தொடர்புடைய புற்று, நீர்மநிலையிலுள்ளள புற்று- இரத்தப்புற்றுகள், முதலியன அடங்கும்.

குறைந்த ஆனால் முக்கியமான-உணர்திறனுடைய புற்றுநோய் திசுக்கள்.(Low sensitivity )இவைகளின் TR 1முதல் 2 வரையில் உள்ளன. இதில் தட்டைப்படை (SQumous cell ) உயிரணுக்களில் தோன்றும் புற்றும் தோல் அடிப்பகுதி (Basal cell ) புற்றும் முலைப்புற்று , நாக்கு,உதடு, தோல், கருப்பைவாய்,பெண்ணுறுப்பு, தொண்டைக்குழி முதலிய புற்றுகள் அடங்கும்.

கதிர்வீச்சால் குணப்படுத்த முடியாத கதிர் எதிர்ப்புக் குணமுடைய (Radio resistant ) புற்று. இதன் TR மதிப்பு 0 முதல் 1 வரையில் காணப்படும். இந்த தொகுதியில் வயிறு, குடல், எலும்பு, இழைப்புற்று, கொழுப்பபுத் தொடர்புடைய புற்றும் அடங்கும்.  

BARC notes

பகுப்பு:புற்றுநோயியல்
குணப்படும் விகிதம்

குணப்படும் விகிதம் (Therapeutic ratio -TR); திசுதாங்கும் கதிர் ஏற்பளவு (Tissue tolerance dose-TTD ) புற்றுக் கூற்றளவு (TUMOUR lethal dose-TLD) என்பன கதிர் மருத்துவத்தில் முக்கிய கலைச் சொற்களாகும். திசுத் தாங்கும் கதிர் ஏற்பளவிற்கும் புற்று கூற்றளவிற்கும் முள்ள விகிதம் குணப்படும் விகிதம் எனப்படுகிறது.

பகுப்பு:கதிர் மருத்துவம்
அபிநவ காளமேகம்

**அபிநவ காளமேகம்** என்னும்  தமிழறிஞர் 1869 ஆம் ஆண்டில் தூத்துக்குடி மாவட்டத்தில் தென்திருப்பேரை  என்னும் ஊரில் பிறந்தார்.

## இயற்றிய நூல்கள்
அபிநவ காளமேகம் பின்வரும் நூல்களை இயற்றி உள்ளார்.
# கண்ணன் கிளிக்கண்ணி 
# ஞானச்சித்தர் வேள்வி விளக்கம் 
# நீதிவெண்பா நாற்பது 
# வேண்டும் நீதி
# கமலபந்த வெண்பா
# திருவரங்கச் சிலேடை மாலை
# திவ்ய தேசப் பாமாலை

## சான்றடைவு


பகுப்பு:1869 பிறப்புகள்
பகுப்பு:தமிழறிஞர்கள்
பூண்டி அரங்கநாத முதலியார்

**அரங்கநாத முதலியார்** என்னும் தமிழறிஞர் 1837 ஆம் ஆண்டில் திருவள்ளூர் மாவட்டத்திலுள்ள பூண்டியில், பிறந்தவர்.. எனவே பூண்டி அரங்கநாத முதலியார் என அழைக்கப்பட்டார்.
 
thumbnail
## கல்வி
கணிதத்தில் கலை முதுவர் பட்டம் (Master of Arts in Mathematics) பெற்றார்.

## பணி
பெல்லாரி மாவட்டப் பள்ளி (Bellary Provincial School), கும்பகோணம் கல்லூரி, சென்னை மாநிலக் கல்லூரி ஆகியவற்றில் கணிதப் பேராசிரியராகவும் சென்னை மாகாண நிர்வாகத்தால் ஏற்பளிக்கப்பட்ட மொழிபெயர்ப்பாளராகவும் பணியாற்றினார்.

## பட்டம்
ஆங்கில அரசாங்கத்திடம் திவான் பகதூர் பட்டம் பெற்றவர்.

## இயற்றிய நூல்
கச்சிக் கலம்பகம் என்னும் நூலை இயற்றினார்.

## மறைவு
1893ஆம் ஆண்டில் மறைந்தார்.

## சான்றடைவு


பகுப்பு:1837 பிறப்புகள்
பகுப்பு:1893 இறப்புகள்
பகுப்பு:தமிழறிஞர்கள்
பகுப்பு:திருவள்ளூர் மாவட்ட மக்கள்
சி. தியாகராசர்

**சி. தியாகராசச் செட்டியார்**, தமிழறிஞர் மீனாட்சிசுந்தரம் பிள்ளையின் மாணாக்கரும், கும்பகோணம் அரசுக் கல்லூரியில் தமிழாசிரியராக பணியாற்றியவர..

## பிறப்பு
திருச்சி மாவட்டம் லால்குடி வட்டம்,  பூவாளூரில் 1826 ஆம் ஆண்டில்  சிதம்பரம் செட்டியார் என்பவருக்கு மகனாகப் பிறந்தார்.

## கல்வி
தியாகராசர் திண்ணைப் பள்ளிக்கூடம் ஒன்றில் எண்ணையும் எழுத்தையும் தொடக்கக் கல்வியாகப் பெற்றார். பின்னர் தனது ஊருக்கு அருகில் வாழ்ந்த தமிழறிஞர்களிடம் தமிழ் இலக்கண, இலக்கியங்களைக் கற்றார்.

1844 ஆம்  ஆண்டில் மகாவித்துவான் திரிசிரபுரம் மீனாட்சிசுந்தரம் பிள்ளையிடம் மாணவராகச் சேர்ந்து இலக்கியமும், இலக்கணமும் பயின்றார்.

## பணி
தமிழிலக்கியத்தில் போதிய பயிற்சி பெற்றதும் மீனாட்சி சுந்தரனாரிடமே ஓலை எழுதுவோராகவும் மாணவர்களுக்குத் தொடக்கப் பாடங்களைக் கற்பிக்கும் சட்டாம்பிள்ளையாகவும் பணியாற்றினார்.

1865 ஆம் ஆண்டில் கும்பகோணம் கல்லூரியில் தமிழாசிரியராகப் பணியாற்றினார்.  அக்கல்லூரியில் உ. வே. சாமிநாதையருக்கு தமிழாசிரியர் பணியைப் பெற்றுத் தந்தார்.  பனைவோலை எழுதுவதிலும் இலக்கணத்தைக் கற்பிப்பதிலும் விற்பனராகத் திகழ்ந்தார்.  1888 ஆம் ஆண்டில் மறைந்தார்.

## மறைவு
சி. தியாகராச செட்டியார் 1888 சனவரி 19 ஆம் நாளில் இயற்கை எய்தினார்.

## வாழ்க்கை வரலாறு
இவருடைய வாழ்க்கை வரலாற்றை வித்துவான் தியாகராச செட்டியார் என்னும் தலைப்பில் உ. வே. சாமிநாதையர் நூலாக எழுதியுள்ளார்.
## இயற்றிய நூல்கள்
* பூவாளூர் புராணம்
* திருச்செந்தில்மாலை

## சான்றடைவு


பகுப்பு:1826 பிறப்புகள்
பகுப்பு:1888 இறப்புகள்
பகுப்பு:தமிழ்நாட்டுத் தமிழறிஞர்கள்
பகுப்பு:நாட்டுக்கோட்டை நகரத்தார்
பகுப்பு:திருச்சி மாவட்ட மக்கள்
அமிர்தம்

இந்து தொன்மவியலின் அடிப்படையில் **அமிர்தம்** () (சமஸ்கிருதம்:अमृत;அமிர்தா)  என்பது அமரத்துவத்தை தருகின்ற உணவாகும். இதற்கு அமுதம், அமிழ்தம், தேவாமிர்தம், தேவருணவு என்றும் பெயர்களுண்டு.

தேவ உலகத்தில் வாழுகின்ற தேவர்களும், கடவுள்களும் அமிர்தத்தினை உணவாக அருந்துவதாக புராணங்கள் குறிப்பிடுகின்றன.

அமரத்துவத்தினை விரும்பிய தேவர்களும், அரக்கர்களும் பாற்கடலை கடைந்து அமுதத்தினைப் பெற்றனர்.

## மேற்கோள்கள்

பகுப்பு:இந்து சமயம்
பகுப்பு:இந்து தொன்மவியல்
சரவாக் மக்கள் சீர்திருத்தக் கட்சி

**சரவாக் மக்கள் சீர்திருத்தக் கட்சி** (*Sarawak People's Aspiration Party*, , ) என்பது போர்னியோவைத் தளமாகக் கொண்டு உருவாக்கப்பட்ட ஒரு தேசியக் கட்சியாகும். சபா, சரவாக் மாநிலங்களில் உள்ள அரசியல் கட்சிகளை ஒன்றிணைப்பதற்காக இந்தக் கட்சி தோற்றுவிக்கப்பட்டது. 

இந்தக் கட்சியைச் சுருக்கமாக *ஸ்டார்* (**STAR**) முன்பு என்று அழைப்பார்கள். போர்னியோ 7 அம்சத் திட்டத்தைச் செயல்படுத்துவதே அதன் தலையாய நோக்கமாகும்.

## வரலாறு

1995ஆம் ஆண்டு, சரவாக் மாநிலத்தின் அமைச்சரவையில் டாக்டர் பாத்தாவ் ரூபிஸ் ஓர் அமைச்சராக இருந்தபோது மலேசியப் பொதுத் தேர்தல் நடைபெற்றது. அதில் பாரிசான் நேசனல் கூட்டணிக்கு எதிராக, பாத்தாவ் ரூபிஸ் சுயேட்சை வேட்பாளர்களுக்கு ஆதரவு வழங்கினார் எனும் குற்றச்சாட்டின் பேரில், அவரை முதலமைச்சர் டத்தோ பாத்திங்கி ஹாஜி அப்துல் தாயிப் முகமட் பதவிநீக்கம் செய்தார். அப்போது சரவாக் தேசிய கட்சியில் *(Sarawak National Party)*, பாத்தாவ் ரூபிஸ் முக்கிய பதவியில் இருந்தார்.

அதன் பின்னர், ஒரு புதிய அரசியல் கட்சியை உருவாக்க வேண்டும் எனும் நோக்கத்தில், ஜியென் அனாக் நியோகெக் *(Jien anak Nyokek)* என்பவருடன் இணைந்த பாத்தாவ் ரூபிஸ், மாநில சீர்திருத்தக் கட்சியைத் தோற்றுவித்தார். 1996ஆம் ஆண்டின் தொடக்கத்தில், மாநில சீர்திருத்தக் கட்சியைப் பதிவு செய்வதற்கு, கோலாலம்பூரில் இருக்கும் சங்கங்களின் பதிவதிகாரியிடம் விண்ணப்பம் செய்யப்பட்டது.

### 1996 சரவாக் மாநிலத் தேர்தல்

சங்கங்களின் பதிவதிகாரியிடம் இருந்து அனுமதி கிடைப்பதற்கு காலதாமதமானது. அதனால், 1996 செப்டம்பர் மாதம் நடைபெற்ற சரவாக் மாநிலத் தேர்தலில் மாநில சீர்திருத்தக் கட்சி கலந்து கொள்ள முடியவில்லை. பாத்தாவ் ரூபிஸும்  அவருடைய பங்காளிகளும் சுயேட்சைகளாகப் போட்டியிட்டனர். அந்தத் தேர்தலில் எவரும் வெற்றி பெறவில்லை. இருப்பினும், வைப்புத் தொகையை இழக்காத வகையில் கணிசமான வாக்குகளைப் அவர்கள் பெற்றனர்.

1996 அக்டோபர் 9ஆம் தேதி, மாநில சீர்திருத்தக் கட்சி, சங்கங்களின் பதிவதிகாரியால் அதிகாரப்பூர்வமாகப் பதிவு செய்யப்பட்டது. 1997 மார்ச் 9ஆம் தேதி, அக்கட்சியின் தலைவராக பாத்தாவ் ரூபிஸ் பொறுப்பேற்றார். இன்று வரை, சரவாக் மாநிலத்தில் ஒரே எதிர்க்கட்சியாக மாநில சீர்திருத்தக் கட்சி இருந்து வருகிறது. 2012  ஜனவரி 6இல் இக்கட்சியின் சபா மாநில அலுவலகம் திறக்கப்பட்டது. 2013 மே 5இல் நடைபெறவிருக்கும் மலேசியப் பொதுத்தேர்தலில், இந்தக் கட்சி 28 நாடாளுமன்ற 49 சட்டசபை இடங்களில் போட்டியிடுகிறது.

## மேற்கோள்கள்

பகுப்பு:மலேசிய அரசியல் கட்சிகள்
பகுப்பு:சபா
பகுப்பு:சரவாக்கில் அரசியல்
சோம பானம்

இந்து தொன்மவியலின் அடிப்படையில் **சோம பானம்** (சமஸ்கிருதம்: सोम, சோமா) என்பது ஆரியர்கள் அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

சந்திரக்கடவுளாகிய சோமன் வருகின்ற நள்ளிரவில் இந்த பானம் தயாரிக்கப்படுவதாகவும், இந்த பானத்தினை தயாரிக்க பயன்படும் தாவரம் சோம தாவரம் என்றுள்ளதாலும் இந்த பானம் *சோம பானம்* என்று அழைக்கப்படுகிறது. இந்த பானம் அமரத்துவத்தை தர வல்லதாகவும், மயக்கம்  தர வல்லதாகவும் சித்தரிக்கப்படுகிறது.

## தயாரிப்பு முறை

இந்த சோம பானத்தினை தயாரிக்கின்ற முறைகள் பற்றி சாம வேதத்தில் குறிப்புகள் காணப்படுகின்றன. ரிக்வேதம் 9ஆம் அத்தியாயம் முழுமையும், மற்ற அத்தியாயங்களில் நூற்றுக்கணக்கான செய்யுட்களிலும் சோம பானம் தயாரிக்கும் முறை குறிப்பிடப்பட்டுள்ளது. உயர்ந்த மலைகளில் வளரும் சோமக்கொடிகளை பறித்து மரப்பாத்திரத்தில் வைத்து மரக்கட்டைகளால் இடித்து தூளாக்கப்பட்டு, நிழலில் உலர்த்தி, நீரில் கரைத்து கம்பளித்துணியில் வடிகட்டி, தேன், பால் அல்லது தயிருடன் கலந்து மரப்பாத்திரங்களிலும், உலேகப்பாத்திரங்களிலும் கலசங்களிலும் பாதுகாத்து வைக்க வேண்டும். இது மிகச்சுவையாகவும், மயக்கம் தரும் ஒரு வகை பானம். ”சோம பானம் அருந்தி நாங்கள் அமரர் ஆனோம்” என்று ரிக்வேதம் 8-48-3ல் குறிப்பிடப்பட்டுள்ளது. சோம பானம் தயாரிக்கப்படும் சோமக் கொடியை சந்திரனுடன் (சோமன்) இணைத்து சொல்லப் படுகிறது. சோமக்கொடிகள் சந்திரனைப் போலவே வளர்பிறை காலத்தில் சிறிது சறிதாக வளர்ந்து பௌர்ணமி அன்று நீண்டு வளர்ந்து முழு வளர்ச்சி அடைகிறது. தேய் பிறை காலத்தில் சோமக்கொடி சிறிது சிறிதாக செடியின் உயரம் குன்றி அமாவாசை அன்று மிகச் சிறிதாகி விடுகிறது. வேறு எந்த தாவரமும் சோமக் கொடிகள் போன்று இவ்வாறு வளர்பிறை மற்றும் தேய்பிறையின் போது மாற்றம் பெறுவதில்லை.

## சிறப்புகள்
சோமபானம் தெய்வபூசைக்கு மிக முக்கியமான பூசைப் பொருள் ஆகும். இந்திரன், அக்னி, வருணன் போன்ற தேவர்களை சோமபானத்தை பருக வேண்டினர். சோமபானத்தை தேவர்களுக்கு படைத்த பின்பு தான் தாம் பருகுவர். தமது தேவர்களை மகிழ்விக்க சோமபானம் வலிமையான ஒன்று. சோமயாகத்தின் போது சோம பானத்தை பருக சிறப்பு விதிகள் உண்டு. மாலை வேளைகளில் அரசர்களும், அரசப்பிரதானிகளும் சோமபானம் அருந்துவர். போரின்போது படைத்தலைவர்கள், அணித்தலைவர்கள் சோம பானம் அருந்தி போர் செய்வார்கள். சோமத்தில் பாலும் தேனும் கலந்து ’சோமரசம்’  தயாரிக்கப்படுகிறது. வேதனையை மறக்கும், உடலுக்கு புத்துணர்ச்சி  உண்டாக்கும். அதனால் முனிவர்கள் வேள்விகளின் போதும், படைத்தலைவர்கள், வீரர்கள் போரின் போதும் உடல் தளர்ச்சி அடையாமல் தொடர்ந்து சுறுசுறுப்பாகவும், மனவுறுதியுடன் செயல்பட உதவுகிறது. மேலும் உடலுக்கு குளிர்ச்சி தருவதுடன், நரம்புகளுக்கு புத்துணர்ச்சி அளிக்கிறது.

ரிக்வேத கால முனிவர்கள் சோமபானத்தை பலவாறு சிறப்பித்து மந்திரங்கள் இயற்றியுள்ளனர். கண்வ முனிவரின் மகன் குசூதி என்ற முனிவர் இந்திரனுக்கு விருப்பமான சோம பானத்தைக் குறிப்பிடுகிறார் (ரிக்வேதம் 8-71-7 & 8). சோமத்தை பற்றி அதிக சூக்தங்கள் செய்தவர் காசியப அசித் தேவல் (ரிக்வேதம் 9-5-1). சோமம் குறித்த துதிப்பாடல்கள் மூன்று பாதங்கள் கொண்ட காயத்ரி சந்தத்தில்தான் உள்ளது.  ரிக்வேதம் 9வது மண்டலத்தில் 114 சூக்தங்களில் சோமத்தின் பெருமை பாடப்பட்டுள்ளது.

## ஆதாரம்
 
* 
* ரிக்வேதம், மூன்று தொகுதிகள், அலைகள் வெளீட்டகம், சென்னை
* ரிக்வேத கால ஆரியர்கள், இராகுல சாங்கிருத்தியன், அலைகள் வெளீட்டகம், சென்னை

பகுப்பு:இந்து தொன்மவியல்
குரவைக் கூத்து

**குரவைக்கூத்து** என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குறவர்கள் குரவைக் கூத்து ஆடப்பட்டு வந்ததுள்ளனர். குரவைக் கூத்தினை 'மலை நடனம்' 'மலைக்குறவர் நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம்.  குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.

## போர்க்காலக் குரவை

போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.

## தண்குரவை
போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.

இதனை

'திண்திமில் வன்பரதவர்
வெப்புடைய மட்டுண்டு
தண்குரவைச் சீர்தூக்குந்து'

என்று புறநானூறு எடுத்துரைக்கின்றது.

## தீவினை அச்சத்தின் போது

தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர்.  குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ  என ஆயர்கள் அஞ்சினர். எனவே  அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.

## குரவைக் கூத்தின் முறைகள்
* தலைக்கைத் தருதல்

### தழூஉ
குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது. 

## தலைக்கைத் தருதல்

## குரவைக் கூத்தும் ஏழிசையும்

## மேற்கோள்களும் குறிப்புகளும்

பகுப்பு:தமிழர் ஆடற்கலைகள்
கேன உபநிடதம்

**கேன உபநிடதம்**சாமவேதத்தில் அமைந்துள்ள இந்த உபநிடதம் ”கேன” என துவங்குவதால் இதற்கு *கேன உபநிடதம்* என்று பெயர் ஆயிற்று. ’கேன’ என்பதற்கு சமஸ்கிருதத்தில் ’கேள்வி’ என்று பொருள். இவ்வுபநிடதம் கேள்வியுடன் துவங்குவதால் இதற்கு கேன உபநிடதம் பெயராயிற்று. இந்த உபநிடதம் 35 மந்திரங்களுடன், நான்கு பகுதிகள் கொண்டது. இந்த உபநிடதத்திற்கு ஆதிசங்கரர், மத்வர் ஆகிய மகான்கள் விளக்க உரை எழுதி உள்ளனர்..

## சாந்தி மந்திர விளக்கம்
எனது உடல் உறுப்புக்கள் ஆற்றல் பெறட்டும்.வாக்கு, பிராணன், கண், செவி, மற்றும் அனைத்து உடல் உறுப்புகளும் ஆற்றல் பெறட்டும். உபநிடதங்களால் மட்டும் அறியப்படும் பிரம்மம் அனனத்துமாக உள்ளது. நான் பிரம்மத்தை மறுக்காமல் இருப்பேனாக. பிரம்மம் என்னை மறுக்காமல் இருப்பாராக. அந்த ஆத்மாவை அறியும் வழியில் முழு ஈடுபாடுடைய என்னிடத்தில் உபநிடதங்களில் கூறப்பட்டுள்ள தகுதிகள் எவையோ அவைகள் என்னிடத்தில் இருக்கட்டும். ஓம் சாந்தி சாந்தி சாந்தி.

## உபநிடத சாரம்
உடல் எப்படி சடமோ, அதுபோல் மாற்றத்தை அடைந்து கொண்டிருக்கும் மனமும் சடம் என உணர்ந்து, இவற்றுக்கு வேறான , மாறாத, நிலையான மெய்ப்பொருள் உள்ளதா? என்ற சீடனின் கேள்வியுடன் இவ்வுபநிடதம் துவங்குகிறது.

அதற்கு குருவின் பதில்: எந்த பொருளை, வாக்கு, மனம், கண்கள் முதலியவைகளை விளக்காதோ, ஆனால் எந்த மெய்ப்பொருளால் மனம், பொருள், வாக்கு முதலியவைகளை விளக்குகின்றனவோ, அந்த மெய்ப்பொருளான பிரம்ம தத்துவத்தை அறிந்துகொள் என்று சீவனும் - பரமாத்மாவும் ஒன்றே (ஐக்கியம்) தத்துவத்தை கூறி , இதுவரை நீ எவற்றை வழிபட்டு வந்தாயோ, அவை அனைத்தும் உனக்கு உதவிய படிகளே தவிர மெய்ப்பொருள் அல்ல என்று உபதேசம் செய்கிறார்.

குருவின் அறிவுரையை புரிந்துகொண்ட சீடன், நான் பிரம்மத்தை அறிந்தும் உள்ளேன், அதே நேரத்தில் அறியவும் இல்லை. இதை யார் உணர்கிறார்களோ அவர்களே உண்மையை உணர்கிறார்கள். பிரம்ம தத்துவத்தை ஒரு பொருளாக அறியவில்லை. அந்த மெய்ப்பொருள்  நானே என்று உணர்ந்துள்ளேன் என்று கூறினான்.

பிரம்மத்தை ஒரு பொருளாக அறிந்தவர்கள் உண்மையில் பிரம்மத்தை அறியவில்லை. பிரம்மத்தை பொருளாக அறியாதவர்கள் பிரம்மத்தை அறிகிறார்கள். எல்லா சீவராசிகளுக்குள்ளும், தீரர்கள்தான் இந்த பிரம்மத்தை அறிந்து, அகங்காரம், மமகாரத்திலிருந்தும் விலகி மரணமற்ற மேலான சீவ முக்தி நிலையை அடைகிறார்கள். புலனடக்கம், கர்ம யோகம், வாய்மை ஆகிய வழிகள் மூலம் பிரம்ம ஞானத்தை அடையலாம். மேலும் இந்த ஞானத்தின் பலனாக ஒருவன் மேலான சீவ முக்தி மற்றும் விதேக முக்தி அடைகிறான்.

## மேற்கோள்கள்


## உசாத்துணை
*  http://www.sacred-texts.com/hin/sbe01/sbe01176.htm  
* https://mywebspace.wisc.edu/jrblack/web/SKT/PDF/Upanishads/roerkenaeng.pdf

## வெளி இணைப்புகள்
* கேன உபநிடத சொற்பொழிவு 

பகுப்பு:இந்து மெய்யியல் கருத்துருக்கள்
பகுப்பு:உபநிடதங்கள்
பகுப்பு:சமசுகிருத நூல்கள்
பகுப்பு:இந்து சமய நூல்கள்